open-index/open-wikipedia-markdown huggingface dataset:
არ იყიდო რუსული!

**„არ იყიდო რუსული!“** — რუსული პროდუქციის ბოიკოტთან დაკავშირებით წარმოქმნილი უკრაინული სამოქალაქო კამპანია, რომელიც შეიქმნა როგორც რეაქცია უკრაინის სავაჭრო საექსპორტო ბლოკადაზე რუსეთის ფედერაციის მხრიდან. კამპანია დაიწყო 2013 წლის 14 აგვისტოს მოწოდებებით სოციალურ ქსელებში, რომელიც საკმაოდ სწრაფად გავრცელდა ინტერნეტში. მოგვიანებით აქტივისტებმა ჩაატარეს აქცია, რომლის შემდეგ დაიწყეს პლაკატების და ფლაერების მასობრივი გავრცელება. კამპანიის სისტემატიური მუშაობა შეჩერდა ევრომაიდანის დაწყებისთანავე 2013 წლის ნოემბერს. თუმცა 2014 წლის 2 მარტს, ყირიმის კრიზისის დაწყებისას და რუსული ჯარების უკრაინაში შემოჭრის შემდეგ, აქტივისტებმა გამოაცხადეს კამპანიის განახლების შესახებ. კამპანიის ორგანიზატორია მოძრაობა „ვიდსიჩი“ ( — მოგერიება, წინააღმდეგობა).

## კამპანიის შექმნის მიზეზები 
კამპანიის წამოწყების მიზეზად აქტივისტები ასახელებენ 2013 წლის 14 აგვისტოს რუსული ფედერაციის მიერ ყველა უკრაინული იმპორტიორის „სარისკოთა“ სიაში შეტანას. ასევე ის ფაქტი, რომ ასეთმა ქმედებებმა გამოიწვიეს უკრაინიდან რუსეთში საქონლის მიწოდების ფაქტობრივი ბლოკადა, რის გამოც სასაზღვრო გამშვებ პუნქტებზე უკრაინიდან რუსეთში მიმავალმა ასობით ფურამ (უკრაინული პროდუქციით) რიგები შექმნა. თუმცა აქტივისტები აცხადებენ, რომ ასეთი გადაწყვეტილების მიღებაზე გავლენა ასევე მოახდინეს გასულმა ეკონომიურმა ომებმა უკრაინის წინააღმდეგ რუსეთის მხრიდან, კერძოდ: ყველის, შოკოლადის, ხორცის და სხვა პროდუქტების „ომებმა“.

## მიზანი 
კამპანიის აქტივისტებმა გამოაცხადეს ასეთი მიზანი:

„რუსული საქონლის ბოიკოტის კამპანიის მიზანია ყურადღების მიპყრობა რუსეთის აშკარა არამეგობრულ პოლიტიკაზე უკრაინის მიმართ: უკრაინულ საქონელს კრძალავენ, უკრაინელ მეთევზეებს კლავენ, რუსეთის შავი ზღვის ფლოტის მეომრები იპყრობენ ქალაქ სევასტოპოლის შენობებს, და რუსეთის უზენაესი ხელისუფლების წარმომადგენლები განუწყვეტლივ იმუქრებიან, რომ უკრაინას უარეს მდგომარეობაში ჩააყენებენ, თუ ჩვენ ევროინტეგრაციაზე არ ვიტყვით უარს. კამპანია უბიძგებს უკრაინულ ხელისუფლებას და მეწარმეებს ეძებონ რუსეთზე უფრო სანდო პარტნიორები და უკრაინულ ბიზნესს მისცენ ორიენტაცია იმ ქვეყნებზე, სადაც მხოლოდ კანონის მიხედვით ვაჭრობენ - და ასეთი ქვეყნები კი ევროკავშირის წევრები არიან.“

File:Акція бойкот російських товарів.jpg|2013
File:Flesh mob Boycott.jpg|კიევი, 2014
File:Baner bridge Kyiv.JPG|29.05.2014
File:Матрьошка Львів.jpg|ლვივი

## იხილეთ აგრეთვე 
* გაზის უთანხმოება რუსეთსა და უკრაინას შორის
* რუსეთის სამხედრო ინტერვენცია უკრაინაში 2014

## სქოლიო
კატეგორია:პირდაპირი დემოკრატია
კატეგორია:უკრაინა
აჰმედ-ფაშას ხელშეკრულება

**აჰმედ-ფაშას ხელშეკრულება** — სამშვიდობო ხელშეკრულება ოსმალეთის იმპერიასა და სეფიანთა იმპერიას შორის. ხელი მოაწერეს 1732 წლის 10 იანვარს.

## წინაპირობები 
XVII საუკუნეში ოსმალეთსა და ირანს შორის ორი, სერავისა და ზუჰაბის ხელშეკრულებები დაიდო. ირანში ჰოტაკის დინასტიის ხანმოკლე მმართველობის პერიოდში, ირანის საზღვრის გასწვრივ საკმაოდ ქაოსი და არეულობა იყო, განსაკუთრებით კავკასიაში. ამასობაში, პეტრე დიდმა დაიპყრო ჩრდილოეთ კავკასია და აზერბაიჯანი. ოსმალეთის იმპერიას ეშინოდა რუსეთის გავლენის გაძლიერებისა კავკასიაში და ბალანსის აღდგენის მიზნით გადაწყვიტა თბილისის ხელში ჩაგდება. ამ ოპერაციას ხანგრძლივი ირან-ოსმალეთის ომი მოჰყვა. 

1723-1730 წლებში ოსმალებმა აღადგინეს კონტროლი ამიერკავკასიაზე, დაიპყრეს ერევანი და განჯა, გაემართნენ თბილისისაკენ. სამხრეთის ფრონტზე ოსმალებმა დაიპყრეს თავრიზი, ურმია, ქირმანშაჰი და ჰამადანი. ხანგრძლივმა ომმა დაღალა ორივე მხარე და შეთანხმდნენ ომის დასრულებაზე. აჰმედ-ფაშამ (ოსმალეთი) და მეჰმედ რიზა კულუმ (ირანი) ხელი მოაწერეს ხელშეკრულებას. 

## ხელშეკრულების პირობები 
ხელშეკრულების თანახმად:
* ოსმალებმა კავკასიაში არსებული მიღწევები შეინარჩუნეს.
* ოსმალებმა ირანს დაუბრუნა სამხრეთის ფრონტზე დაპყრობილი ტერიტორიები.
* მდინარე არაქსი გახდა ახალი სასაზღვრო ხაზი ამიერკავკასიაში.

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია

## ლიტერატურა
* Prof.Yaşar Yücel-Prof Ali Sevim:Türkiye tarihi vol.III, AKDTYKTTK Yayınları, 1991

კატეგორია:XVIII საუკუნის სამშვიდობო ხელშეკრულებები
სისტოვის ხელშეკრულება

**სისტოვის ხელშეკრულება** — სამშვიდობო ხელშეკრულება ავსტრიასა და ოსმალეთის იმპერიას შორის. ხელი მოაწერეს 1791 წლის 4 აგვისტოს, თანამედროვე ბულგარეთის ქალაქ სისტოვში. ხელშეკრულებამ დაასრულა 1787-1791 წლების  ავსტრია-ოსმალეთის ომი და საერთო ჯამში ავსტრია-ოსმალეთის ომები.

ავსტრიის მხრიდან ხელი მოაწერეს ბარონმა რადკეალმა და გრაფმა ესტერგაზიმ, ხოლო ოსმალეთის მხრიდან აბდულა ბირიმ, ისმეთ იბრაჰიმმა და მეჰმედ დურიმ.  

1790 წლის 19 სექტემბერს ჟურჟევეში დაიდო დროებითი ხელშეკრულება, რასაც მალევე მოჰყვა სისტოვის ხელშეკრულებაც. ხელშეკრულებამ მიუხედავად ავსტრიისა და მისი მოკავშირე რუსეთის წარმატებისა აღადგინა ომამდე არსებული სტატუს-კვო. ავსტრიამ ოსმალეთს დაუბრუნა ყველა დაპყრობილი ტერიტორია ხოტინის ციხესიმაგრის შემოგარენის გარდა და პირობა დადო, რომ დააბრუნებდა რუსეთ-ოსმალეთის დაზავებისთანავე.

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია

## ლიტერატურა 
* Acton, John, The Cambridge Modern History. Macmillan & Company. 1904

კატეგორია:XVIII საუკუნის სამშვიდობო ხელშეკრულებები
ეგვიპტის მეხუთე დინასტია

**ეგვიპტის მეხუთე დინასტია** (ასევე **დინასტია V**) — ძველი ეგვიპტის სამეფო დინასტია, რომელიც ხშირად III, IV და VI დინასტიებთან ერთად მოიხსენიება, როგორც ეგვიპტის ძველი სამეფოს დინასტია. მეხუთე დინასტია მეფობდა ძვ.წ. 2494 წლიდან ძვ.წ. 2345 წლამდე.
## ფარაონები 
მეხუთე დინასტიის ყველა ცნობილი ფარაონი წარმოდგენილია ცხრილში. ამ დინასტიის ფარაონები დაახლოებით 150 წლის მანძილზე მეფობდნენ.

## რესურსები ინტერნეტში 
* ეგვიპტის მე-5 დინასტია 
* ეგვიპტის მეხუთე დინასტია
* მე-5 დინასტია (ძვ.წ. 2465-2323)
* ძველი სამეფო. მეხუთე დინასტია
* მეხუთე დინასტია (ძვ.წ. 2465–2325)
* ანტიკური ეგვიპტე: მეხუთე დინასტია
* ეგვიპტე-ისტორია:ფარაონების მეხუთე დინასტია

05
კატეგორია:ეგვიპტის მეხუთე დინასტია
აკერმანის კონვენცია

**აკერმანის კონვენცია** — სამშვიდობო ხელშეკრულება რუსეთის იმპერიასა და ოსმალეთის იმპერიას შორის. ხელი მოაწერეს 1826 წლის 7 ოქტომბერს, თანამედროვე უკრაინის ქალაქ აკერმანში.  

რუსეთის მხრიდან ხელი მოაწერეს ნოვოროსიის გენერალ-გუბერნატორმა და ბესარაბიის მეფისნაცვალმა მიხეილ ვორონცოვმა და რუსეთის ელჩმა ოსმალეთში ალექსანდრე რიბოპიერმა, ხოლო ოსმალეთის მხრიდან მეჰმედ ჰადი-ეფენდიმ და იბრაჰიმ-ეფენდიმ.  

აკერმანის კონვენციამ დაადასტურა ბუქარესტის საზავო ხელშეკრულების პირობები. ოსმალეთმა აღიარა საზღვარი დუნაიზე, ასევე რუსეთს დაუბრუნდა სოხუმი, რედუტ-კალე და ანაკლია. ოსმალეთმა რუსეთის მოქალაქეებს თავისუფალი ვაჭრობის უფლება მისცა მთელ იმპერიაში, ხოლო რუსულ სავაჭრო გემებს ოსმალეთის ტერიტორიულ წყლებში და დუნაიზე თავისუფალი ნაოსნობის უფლება. 

გარანტირებული იყო დუნაის სამთავროების და სერბეთის ავტონომია. მოლდოვისა და ვლახეთის მთავრები უნდა აერჩიათ ადგილობროვი მოსახლეობიდან  რუსეთთან შეთანხმებით. 

აკერმანის კონვენცია რუსეთის დიპლომატიის უდიდესი წარმატება იყო. ოსმალეთში ამას დროებით დათმობად აღიქვამდნენ, რისი მიზეზიც 1826 წლის იანიჩრების აჯანყება იყო. 1827 წლის 20 დეკემბერს სულთანმა მაჰმუდ II-მ აკერმანის კონვენცია გააუქმა, რაც 1828-1829 წლების რუსეთ-ოსმალეთის ომის დაწყების ერთ-ერთი საბაბად იქცა. ომის დასრულების შემდეგ აკერმანის კონვენციის მუხლები განავრცო ადრიანოპოლის სამშვიდობო ხელშეკრულებამ. 

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია

## ლიტერატურა 
*Jelavich, Charles *The Establishment of the Balkan National States, 1804-1920*, University of Washington Press, 1986. ISBN 0-295-96413-8.

## რესურსები ინტერნეტში 
* XIX საუკუნის აფხაზეთის ისტორიის ქრონიკები

კატეგორია:XIX საუკუნის სამშვიდობო ხელშეკრულებები
კატეგორია:რუსეთის იმპერიის საერთაშორისო ხელშეკრულებები
კატეგორია:საქართველოს ისტორია
ბალტა-ლიმანის ხელშეკრულებები

**ბალტა-ლიმანის ხელშეკრულებები** — ორი სამშვიდობო ხელშეკრულება, რომელთაგან ერთ-ერთი გაფორმდა ოსმალეთის იმპერიასა და გაერთიანებულ სამეფოს, ხოლო მეორე ოსმალეთის იმპერიასა და რუსეთის იმპერიას შორის, პირველს ხელი მოაწერეს 1838 წელს, ხოლო მეორეს 1849 წლის 1 მაისს ბალტა-ლიმანში, კონსტანტინოპოლის მახლობლად.

## 1838 
ბალტა-ლიმანის პირველი ხელშეკრულება დაიდო გაერთიანებულ სამეფოსა და ოსმალეთის იმპერიას შორის. იგი კომერციული ხასიათის იყო და არეგულირებდა საერთაშორისო ვაჭრობის საკითხებს. ხელშეკრულების თანახმად გაუქმდა ყოველგვარი მონოპოლიები. 

## 1849 
ბალტა-ლიმანის კონვენციას ხელი მოაწერეს 1849 წელს. ამ ხელშეკრულებამ დუნაის სამთავროებში მართვის საკითხი განსაზღვრა. მის თანახმად მოლდოვისა და ვლახეთის მთავარს ნიშნავდა სულთანი რუსეთთან შეთანხმებით 7 წლის ვადით. ბალტა-ლიმანის ხელშეკრულების მოქმედება შეწყდა 1853 წელს ყირიმის ომის დაწყებით. 

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია

## ლიტერატურა
* История Отечества с древнейших времён до наших дней. — М., 1999.
* Garvin, J. L., Franklin Henry Hooper, and Warren E. Cox. "Egypt: Modern History. Rule of Mehmed Ali." The Encyclopædia Britannica. 1910. Print.
* Geyikdağı, V. Necla. Foreign Investment in the Ottoman Empire: International Trade and Relations 1854-1914. London: Tauris Academic Studies, 2011. 18-28. Print.
* Hanioğlu, M. Şükrü. A Brief History of the Late Ottoman Empire. Princeton: Princeton UP, 2008. 60-71. Print.
* Hartesveldt, Fred Van. "Henry Buwler and the Convention of Balta Liman." Diss. Fort Valley State College, 1980. Columbus State University Archives. Web. 11 Dec. 2013.

კატეგორია:სამშვიდობო ხელშეკრულებები
კატეგორია:XIX საუკუნის სამშვიდობო ხელშეკრულებები
კატეგორია:რუსეთის იმპერიის საერთაშორისო ხელშეკრულებები
ლონდონის კონვენცია სრუტეების შესახებ

**ლონდონის კონვენცია სრუტეების შესახებ** — კონვენცია, რომელსაც რუსეთმა, საფრანგეთმა დიდმა ბრიტანეთმა, ავსტრიამ და პრუსიამ ხელი მოაწერეს 1841 წლის 13 ივლისს ლონდონში. კონვენციის თანახმად აღდგა „ძველი წესები“, რომლის მიხედვითაც ოსმალეთის სრუტეები მშვიდობიან დროს დახურული იყო ყველა სამხედრო გემისათვის. სულტანს შეუნარჩუნდა უფლება გასცეს ბრძანება ხომალდის გატარების შესახებ. ომის პერიოდში სრუტეების სტატუსზე კონვენცია არაფერს არ ამბობდა. 

კონვენციის თანახმად რუსეთმა სრუტეებზე დაკარგა პრივილეგია, რომელიც უნკიარ-ისკელესის ხელშეკრულებით მიიღო 1833 წელს, რომლის მიხედვითაც რუსეთის თხოვნით ოსმალეთი ვალდებული იყო დაეხურა ბოსფორისა და დარდანელის სრუტეები. 

სრუტეების თანამედროვე სტატუსი 1936 წელს მიღებული  მონტრეს კონვენციით რეგულირდება.

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია
* მონტრეს კონვენცია სრუტეების სტატუსის შესახებ

## ლიტერატურა 
* *Дебидур А.* Дипломатическая история Европы Т. 1. Ростов-на-Дону: Феникс, 1995. ISBN 5-85880-088-2 Стр. 362-366
* Ункиар Искелесский договор России с Турцией и противоречия великих держав в восточном вопросе // *Потемкин В. П.* (ред.) История дипломатии

კატეგორია:სამშვიდობო ხელშეკრულებები
კატეგორია:XIX საუკუნის სამშვიდობო ხელშეკრულებები
კატეგორია:რუსეთის იმპერიის საერთაშორისო ხელშეკრულებები
ელიზე რეკლიუ

**ჟან ჟაკ ელიზე რეკლიუ** ( დ. 15 მარტი 1830 — გ. 4 ივლისი 1905) — ფრანგი გეოგრაფი, სოციოლოგი, პოლიტიკური მოღვაწე. ანარქიზმის ერთ-ერთი თეორეტიკოსი. I ინტერნაციონალის წევრი, ემხრობოდა ბაკუნისტებს, ლუი ბონაპარტის სახელმწიფო გადატრიალების შემდეგ წავიდა ემიგრაციაში; ცხოვრობდა დიდ ბრიტანეთში, აშშ-ში, სამხრეთ ამერიკის ქვეყნებში. პარიზის კომუნის (1871) პერიოდში იყო ეროვნული გვარდიის მებრძოლი. რეკლიუ ტყვედ იგდეს ვერსალელებმა და დასაჯეს სამშობლოდან სამუდამო განდევნით. ცხოვრობდა იტალიაში, შვეიცარიაში, ბელგიაში. 

1892-1905 წლებში იყო გეოგრაფიის პროფესორი ბრიუსელში (თავდაპირველად თავისუფალ უნივერსიტეტში, შემდეგ მისი ინიციატივით შექმნილ ახალ უნივერსიტეტში). თავის შრომებში რეკლიუმ განამტკიცა ისტორიის როლი ქვეყანათმცოდნეობაში. საყოველთაო აღიარეა მოიპოვა რეკლიუს 19 ტომიანმა შრომამ „ადამიანი და დედამიწა“ (1876-1894), რომელსაც მკვლევარი დაახლოებით 20 წელი წერდა. ამ წიგნში რეკლიუს მასალა კავკასიის შესახებ მიაწოდა ქართველმა პუბლიცისტმა იონა მეუნარგიამ. რეკლიუ საზოგადოების განვითარებაში დიდ როლს ანიჭებდა გეოგრაფიულ გარემოს, მაგრამ არ იყო გეოგრაფიული დეტერმინიზმის თანამიმდევრული მომხრე. გეოგრაფიაში „ანარქიული“ მიმართულების წარმომადგენელი იყო. 1892 წელს საფრანგეთის გეოგრაფიულმა საზოგადოებამ მიანიჭა ოქროს მედალი.

## რესურსები ინტერნეტში 
## ლიტერატურა 
* ცაიშვილი ს., გოგია ი., წერილები ოინა მეუნარგიისადმი, ზუგდიდის სახელმწიფო ისტორიულ-ეთნოგრაფიული მუზეუმის შრომები, 1947, [ტ.] 1. გვ. 267-268, 293-294 (რეკლიუს წერილი, თარგმანი და კომენტარი).
* Лебедева Н. А., Лебедев Н. К., Э. Реклю, М., 1956.

## სქოლიო
კატეგორია:ფრანგი გეოგრაფები
კატეგორია:ფრანგი სოციოლოგები
კატეგორია:ფრანგი მწერლები
კატეგორია:ფრანგი ანარქისტები
კატეგორია:XIX საუკუნის გეოგრაფები
კატეგორია:ანარქო-კომუნისტები
კატეგორია:ფრანგი ანტიკაპიტალისტები
კატეგორია:ფრანგი მამაკაცი მწერლები
კატეგორია:ფრანგი არამხატვრული მწერლები
კატეგორია:ფრანგი სოციალისტები
კატეგორია:მამაკაცი არამხატვრული მწერლები
ფრიდრიხ VII (ბადენ-დურლახის მარკგრაფი)

**ფრიდრიხ VII მაგნუს ფონ ცერინგენი** (; დ. 1647 წლის 23 სექტემბერი,  იკერმუნდი, მეკლენბურგი — გ. 1709 წლის 25 ივნისი, კარლსბურგი, დურლახი) — ბადენ-დურლახის მარკგრაფი.

ფრიდრიხი იყო ფრიდრიხ VI-ისა და მისი მეუღლის, კრისტინა მაგდალენას მეორე შვილი. 1670 წლის 15 მაისს, 23 წლის ასაკში, ის დაქორწინდა ავგუსტა მარია ფონ ჰოლშტაინ-ჰოტორპზე.

ფრიდრიხის გარდაცვალების შემდეგ, 1709 წელს, სამარკგრაფო მემკვიდრეობით მიიღო მისმა მეორე შვილმა, კარლ III ვილჰელმმა.

## შვილები
# **ფრიდრიხ მაგნუსი** (13 იანვარი, 1672 — 24 თებერვალი 1672);
# **ფრედერიკა ავგუსტა** (21 ივნისი 1673 — 24 ივლისი 1674);
# **კრისტინა სოფია** (17 დეკემბერი 1674 — 22 იანვარი 1676);
# **კლაუდია მაგდალენა ელიზაბეტა** (15 ნოემბერი 1675 — 18 აპრილი 1676);
# **კატარინა** (10 ოქტომბერი 1677 — 11 აგვისტო 1746), დაქორწინდა გრაფ იოჰან ფრიდრიხ ფონ ლაინინგენ-ჰარტენბურგზე;
# **კარლ III ვილჰელმი** (17 იანვარი 1679 — 12 მაისი 1738), ბადენ-დურლახის მარკგრაფი; დაქორწინდა მაგდალენა ვილჰელმინა ფონ ვიურტემბერგზე;
# **იოჰანა ელიზაბეტა** (3 ოქტომბერი 1680 — 2 ივლისი 1757), დაქორწინდა ჰერცოგ ებერჰარდ ლუდვიგ ფონ ვიურტემბერგზე;
# **ალბერტინა ფრიდერიკა** (3 ივლისი 1682 — 22 დეკემბერი 1755), დაქორწინდა ქრისტიან ავგუსტ ფონ ჰოლშტაინ-ჰოტორპზე;
# **კრისტოფი** (9 ოქტომბერი 1684 — 2 მაისი 1723), დაქორწინდა მარია კრისტინა ფონ ლაინინგენ-დაგსბურგ-ფალკენბერგ-ჰაიდენჰაიმზე;
# **შარლოტ სოფია** (1 მარტი 1686 — 5 ოქტომბერი 1689)
# **მარია ანა** (9 ივლისი 1688 — 8 მარტი 1689)

## ლიტერატურა
* *Johann Christian Sachs* Einleitung in die Geschichte der Marggravschaft und des marggrävlichen altfürstlichen Hauses Baden. — Karlsruhe 1773. — Bd. 5. — S. 1—66.
* Matthäus Merian (Herausgeber): *Möglichst kürtzeste/ jedoch gründliche Genealogische Herführung/ Von uralter Her- und Ankunfft Beyder Hoch-Fürstlichen Häuser Baden und Holstein*, Frankfurt a.M. 1672

კატეგორია:ცერინგენები
კატეგორია:ბადენის მმართველები
კატეგორია:წმინდა ანდრია პირველწოდებულის ორდენის კავალრები
კატეგორია:დაბადებული 1647
კატეგორია:გარდაცვლილი 1709
თოფხანის შეთანხმება

250პქ|მინი|ბულგარეთი ბერლინის კონგრესის და თოფხანის შეთანხმების შემდეგ
**თოფხანის შეთანხმება** — სამშვიდობო ხელშეკრულება ოსმალეთის იმპერიასა და ბულგარეთის სამთავროს შორის. ხელი მოაწერეს 1886 წლის 5 აპრილს.

ხელშეკრულების თანახმად ბულგარეთის გაერთიანება საერთაშორისო დონეზე იურიდიულად აღიარეს. ელჩები ერთმანეთს შეხვდნენ კონსტანტინოპოლის ერთ-ერთ უბანში, რომელსაც თოფხანა ეწოდებოდა (ამჟამად ბეიოღლუს რაიონის შემადგენლობაშია). ხელშეკრულებას ხელი მოაწერეს დიდმა ვეზირმა ქამილ-ფაშამ და ბულგარეთის საგარეო საქმეთა მინისტრმა ილია ცანოვმა, ასევე დიდი სახელმწიფოების ელჩებმა.

ხელშეკრულების ძალით ბულგარეთის პრინცი ალექსანდრ ბატენბერგი აღიარეს აღმოსავლეთ რუმელიის გენერალ-გუბერნატორად. ასე მოხდა ბულგარეთის გაერთიანება. კომპესაციის სახით ოსმალეთმა მიიღო კირჯალის მიმდებარე ტერიტორია და ტამრაშის რესპუბლიკა, სულ 1640 კმ². ამ ხელშეკრულებით ერთიანი ბულგარეთის ფართობი გახდა 94345 კმ².

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია

## რესურსები ინტერნეტში 
* Симеон Радев. Строителите на съвременна България. Том 1, Книга 6, IV. Турско-българско съглашение за Румелия 

კატეგორია:XIX საუკუნის სამშვიდობო ხელშეკრულებები
კატეგორია:ბულგარეთის ისტორია
გეოგრაფიული მდებარეობა

**გეოგრაფიული მდებარეობა** — დედამიწის ზედაპირზე რაიმე პუნქტის ან ტერიტორიის მდებარეობა სხვა ობიექტის მიმართ. მათემატიკური გეოგრაფიის თვალსაზრისით ამა თუ იმ პუნქტის ან ტერიტორიის გეოგრაფიული მდებარეობა განისაზღვრება გეოგრაფიული კოორდინატებით; ფიზიკურ-გეოგრაფიული თვალსაზრისით — მდებარეობით კონტინენტების, ოკეანეების, მთების, მდინარეების, ტბებისა და სხვა ფიზიკურ-გეოგრაფიული ობიექტების მიმართ; ეკონომიკური და პოლიტიკური გეოგრაფია გეოგრაფიულ მდებარეობაში გულისხმობს დასახლებული პუნქტის, რაიონის, ქვეყნის თუ სხვა ობიექტის მდებარეობას ეკონომიკურ-გეოგრაფიული (გზების, ბაზრების, სამეურნეო ცენტრების და სხვა) და ფიზიკურ-გეოგრაფიული ობიექტების მიმართ. გეოგრაფიული მდებარეობა ქვეყნის, რაიონის, ქალაქის და სხვა განვითარების ერთ-ერთი პირობაა. გეოგრაფიული მდებარეობის პრაქტიკული მნიშვნელობა იცვლება სხვადასხვა სოციალურ-ეკონომიკურ ფორმაციებში. გეოგრაფიული ტაქსონების კონკრეტული შესწავლისას განასხვავებენ მიკრომდებარეობას (ლოკალური გარემოცვა სხვა გეოგრაფიულ ობიექტებთან უშუალო კონტაქტის არეალში), მეზომდებარეობას (მდებარეობა რეგიონში, ქვეყანასა და სხვა), მაკრომდებარეობას (თანაფარდობა გეოგრაფიულ გარსთან ან მთლიანად დედამიწის ზედაპირის მსხვილ მონაკვეთებთან). განსაკუთრებით გამოიყოფა აგრეთვე ფიზიკურ-გეოგრაფიული მდებარეობა, ეკონომიკურ-გეოგრაფიული მდებარეობა, სატრანსპორტო-გეოგრაფიული მდებარეობა და სხვა. „გეოგრაფიული მდებარეობის“ გაგება ცნობილია XVIII საუკუნის ბოლოდან, როდესაც დომინირებდა გეოგრაფიული დეტერმინიზმის პარადიგმა.  
  
## სქოლიო 
კატეგორია:კარტოგრაფია
კატეგორია:გეოგრაფიული ტერმინები
ინგლის-ოსმალეთის კონვენცია

**ინგლის-ოსმალეთის კონვენცია** — ხელშეკრულება, რომელიც 1913 წელს დაიდო გაერთიანებულ სამეფოსა და ოსმალეთის იმპერიას შორის. კონვენციის თანახმად შეიზღუდა ოსმალეთის გავლენა სპარსეთის ყურის რეგიონში დიდი ბრიტანეთისა და არაბული სამთავროების ბაჰრეინის, ქუვეითისა და კატარის სასარგებლოდ. ოსმალეთმა ასევე აღიარა დიდი ბრიტანეთის კონტროლი მდინარე შატ-ელ-არაბის ნაოსნობაზე. მოლაპარაკებები ამ საკითხთან დაკავშირებით მიმდინარეობდა 1911 წლიდან და მჭიდროდ იყო დაკავშირებული ბაღდადის რკინიგზის საკითხთან. ინგლისი დათანხმდა გაგრძელებულიყო რკინიგზი მშენებლობა ბასრამდე, იმ პირობით თუ იგი აღარ გაგრძელდებოდა სპარსეთის ყურისაკენ. 

1913 წლის 29 ივლისს მოხდა კონვენციის ხელმოწერა, მაგრამ არ მომხდარა მისი რატიფიცირება. ხელშეკრულების მთავარი დამსახურება იყო ქუვეითის ფორმალური დამოუკიდებლობის იურიდიული ბაზისა შექმნა და თანამედროვე საზღვრების ჩამოყალიბება.

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია

## ლიტერატურა 
* Anscombe, Frederick F. The Ottoman Gulf: the creation of Kuwait, Saudi Arabia, and Qatar. New York: Columbia University Press, 1997.
* Kelly, J.B. Eastern Arabian Frontiers. New York: Frederick A Praeger, 1964.
* Kelly, J.B.  "Sovereignty and Jurisdiction in Eastern Arabia." International Affairs (Royal Institute of International Affairs) 34.4 (1958): 16-24.
* Hurewitz, J.C., ed. The Middle East and North Africa in World Politics: A Documentary Record. Second Edition. Vols. 1: European Expansion, 1535-1914. New Haven: Yale University Press, 1975: 567-570. 
* Schofield, Richard. Kuwait and Iraq: Historical and Territorial Disputes. London : Chatham House, 1991.
* Slot, B.J. Mubarak al-Sabah: Founder of Modern Kuwait 1896-1915. Arabian Publishing Ltd, 2005.

კატეგორია:XX საუკუნის სამშვიდობო ხელშეკრულებები
კვიპროსის კონვენცია

**კვიპროსის კონვენცია** — საიდუმლო ხელშეკრულება გაერთიანებულ სამეფოსა და ოსმალეთის იმპერიას შორის. კონვენციის თანახმად  ოსმალეთმა კვიპროსი საიდუმლოდ გადასცა გაერთიანებულ სამეფოს რათა მხარი დაეჭირა ბერლინის კონგრესზე. კონვენციის პირობების შესახებ მოლაპარაკებები მიდიოდა 1878 წლის განმავლობაში და ხელი მოაწერეს ამავე წლის 4 ივნისს კონსტანტინოპოლში.

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია

## რესურსები ინტერნეტში 
* BRITISH RULE

კატეგორია:XIX საუკუნის სამშვიდობო ხელშეკრულებები
ბასილი (ტრაპიზონი)

**ბასილი დიდი კომნენოსი** (; გ. 6 აპრილი, 1340) — ტრაპიზონის იმპერატორი 1332-1340 წლებში. იმპერატორ ალექსი II-ისა და ჯიაჯაყ ჯაყელის უმცროსი შვილი. 

## ბიოგრაფია
1330 წელს, როდესაც მისმა უფროსმა ძმამ ანდრონიკე III-მ დაიკავა ტახტი და მოკლა თავისი ორი ძმა მიხეილი და გიორგი, ბასილი იძულებული გახდა კონსტანტინოპოლში გაქცეულიყო. ანდრონიკეს გარდაცვალების შემდეგ, მისი მცირეწლოვანი შვილის მანუელ II-ის მმართველობისას, ტრაპიზონის პრობიზანტიურმა პარტიამ 1332 წლის აგვისტოში კონსტანტინოპოლიდან გამოიწვია ბასილი და ტახტზე აიყვანა. მანუელ II ბერად აღკვეცეს და მონასტერში გამოკეტეს. თავისი მმართველობა ბასილმა დაიწყო იმ ქართველების რეპრესიით, რომელთაც ტრაპიზონის იმპერიაში მაღალი თანამდებობები ეკავათ. ტახტზე ასვლიდან ექვს თვეში მის წინააღმდეგ მანუელ II-ის ხელმძღვანელობით აჯანყება დაიწყო. აჯანყება ჩაახშეს და 21 თებერვალს, სავარაუდოდ ბასილის ბრძანებით იოანე ევნუხმა მოკლა მანუელი. 

მმართველობის პირველ წელსვე მოუწია შეიხ-ჰასანის შემოტევის მოგერიება. ბრძოლა მინთრიონის გორასთან გაიმართა და თავდასხმა მოგერიებულ იქნა. ბასილის მმართველობა მოსახლეობაში უკმაყოფილებას იწვევდა. უკმაყოფილება ისეთი დიდი იყო, რომ 1333 წლის 2 მარტს, მზის დაბნელების დროს მოსახლეობამ ქვები დაუშინა, ბასილი იძულებული გახდა დამალულიყო. 

1335 წელს ბასილი დაუმოყვრდა ბიზანტიის საიმპერატორო კარს და ცოლად შეირთო ანდრონიკე III-ის ასული ირინა პალეოლოგოსი. მალევე ურთიერთობა გაუფუჭდა მასთან და 1339 წელს ცოლად მოიყვანა ირინა ტრაპიზონელი. კონსტანტინოპოლის პატრიარქმა იოანე XIV-მ ირინა ტრაპიზონელი ეკლესიიდან განკვეთა, ხოლო ტრაპიზონის მიტროპოლიტმა გრიგოლმა ბასილისა და ირინა ტრაპიზონელის ქორწინება დაგმო. ირინა ტრაპიზონელისგან ჰყავდა ბაილის შვილები ალექსი და კალო-იოანე.

ბასილი გარდაიცვალა 1340 წლის 6 აპრილს, სავარაუდოდ მოწამლა მისმა კანონიერმა ცოლმა ირინამ, რომელმაც დაიკავა იმპერატორის ტახტი.

## ლიტერატურა
*

## რესურსები ინტერნეტში 
**მიქაელ პანარეტოსი*  „ტრაპიზონის ქრონიკა“  XIV საუკუნე
* Fondation for Medieval Genealogy : Императоры Трапезунда

კატეგორია:ტრაპიზონის იმპერატორები
კატეგორია:გარდაცვლილი 6 აპრილი
კატეგორია:გარდაცვლილი 1340
კატეგორია:მოკლული მონარქები
კატეგორია:დაბადების წელი უცნობია
ჯიაჯაყ ჯაყელი

**ჯიაჯაყ ჯაყელი** — ტრაპიზონის დედოფალი, იმპერატორ ალექსი II-ის მეუღლე.

ჯიაჯაყი იყო სამცხის ათაბაგის ბექა I-ის ასული. ჯიაჯაყისა და ალექსი II-ის ქორწინება შედგა დაახლოებით 1300 წელს.

## ოჯახი 
* მეუღლე:  1300 წლიდან  ტრაპიზონის იმპერატორი ალექსი II  (1297-1330 წწ)
* შვილები:
** **ანდრონიკე III** (დაახლ. 1310 - 8 იანვარი 1332), ტრაპიზონის იმპერატორი
** **ბასილი I** (მოკლეს. 6 აპრილი 1340), ტრაპიზონის იმპერატორი
** **მიხეილ აზახუტლუ კომნენოსი** (მოკლეს. მაისი 1330), მოკლეს ძმის, ანდრონიკე III-ის ბრძანებით
** **გიორგი აღბუღა კომნენოსი** (მოკლეს. მაისი 1330), მოკლეს ძმის, ანდრონიკე III-ის ბრძანებით
** **ანა ანახუტლუ კომნენოსი** (მოკლეს. სექტემბერი 1342), ტრაპიზონის იმპერატორი
** **ევდოკია კომნენოსი**; ქმარი: (?) ადილ-ბეგ იბნ იაკუბი.

## რესურსები ინტერნეტში 
**მიქაელ პანარეტოსი*  „ტრაპიზონის ქრონიკა“  XIV საუკუნე
*Profile of Nikephoros Choumnos in the "Dictionary of Greek and Roman Biography and Mythology" 

ჯიაჯაყ
კატეგორია:ტრაპიზონის იმპერიის ადამიანები
კატეგორია:ქართველი ქალები
კატეგორია:დაბადების წელი უცნობია
კატეგორია:გარდაცვალების წელი უცნობია
ვარშავის ბრძოლა (1920)

**ვარშავის ბრძოლა** — პოლონეთ-საბჭოთა რუსეთის ომის ერთ-ერთი საკვანძო ბრძოლა, რომლის დროსაც პოლონეთმა შეძლო შეეჩერებინა წითელი არმიის წინსვლა და ომის მსვლელობაში მოეხდინა გარდატეხა.

ბრძოლის დროს იუზეფ პილსუდსკის შენაერთებმა დაამარცხეს რუსეთის დასავლეთის ფრონტის შენაერთები, რომელთაც მიხეილ ტუხაჩევსკი მეთაურობდა და სტრატეგიული შეტევა დაიწყეს აღმოსავლეთის მიმართულებით. დასავლეთის ფრონტის არმიის გადარჩენილმა ნაწილებმა გაქცევით უშველეს თავს. 21 სექტემბრისთვის პოლონელებმა გაანადგურეს სამხრეთ-დასავლეთ ფრონტის დარჩენილი სამი არმიაც, რითიც რუსეთის სამხრეთ-დასავლეთის ფრონტმა არსებობა შეწყვიტა. რუსეთმა სამშვიდობო მოლაპარაკებების გამართვა ითხოვა.

1920 წლის 12 ოქტომბერს მოლაპარაკებების პროცესი დაიწყო. ვარშავის ბრძოლაში გამარჯვებამ პოლონეთს დამოუკიდებლობა შეუნარჩუნა და 18 ოქტომბერს საბჭოთა რუსეთთან სამშვიდობო ხელშეკრულებას მოაწერა ხელი, რომლის ძალითაც დათმო დასავლეთ უკრაინისა და დასავლეთ ბელორუსიის ტერიტორიები. ბრძოლა ისტორიაში შევიდა სახელწოდებით „სასწაული ვისლაზე“. 

## რესურსები ინტერნეტში 
* Приказы М. Н. Тухачевского обр. 1920 г.
* Мельтюхов М. И. Советско-польские войны. Военно-политическое противостояние 1918—1939 гг 
* Варшавское сражение на фоне деятельности спецслужб 
* Беседа с доктором Гжегожем Новиком о работе команды Яна Ковалевского 
* Анимированная карта сражения (пол.) 

## სქოლიო
კატეგორია:XX საუკუნის ბრძოლები
კატეგორია:პოლონეთის ბრძოლები
კატეგორია:რუსეთის ბრძოლები
კატეგორია:პოლონეთ-საბჭოთა რუსეთის ომი
კატეგორია:1920 წლის ბრძოლები
სიმღერის რევოლუცია

300px|მინიატიურა|მამაკაცი ლიეტუვის დროშით საბჭოთა ტანკის პირისპირ
**სიმღერის რევოლუცია** — ბალტიისპირეთის რესპუბლიკების საპროტესტო აქციების სერია 1987-1991 წლებში, რომლის მთავარი მიზანიც იყო ესტონეთის, ლატვიისა და ლიეტუვის ეროვნული სუვერენიტეტის აღდგენა.

აღნიშნულ მოძრაობას მოჰყვა მსხვერპლიც. კერძოდ, 1991 წლის 13 იანვარს ვილნიუსის მოვლენების დროს, ტელეანძის დაცვისას დაიღუპა 14 ლიეტუველი და ერთი სუკ-ის თანამშრომელი. ორი ლატვიელი პოლიციელი და სამი მოქალაქე დაიღუპა 1991 წლის 20 იანვარს რიგაში მიმდინარე მოვლენების დროს. რვა ლიეტუველი მებაჟე დახვრიტეს 1991 წლის 31 ივლისს ლიეტუვა-ბელარუსის საზღვარზე თავდასხმის დროს.

სსრკ-ის დაშლა დაიწყო 80-იანი წლების მეორე ნახევარში. ბალტიისპირეთის პირველ ანტისაბჭოთა მოძრაობას ეწოდა სიმღერის რევოლუცია, რადგანაც იგი ეყრდნობოდა ეროვნული აღორძინების რომანტიკულ იდეებს. ცნება „სიმღერის რევოლუცია“ უპირველეს ყოვლისა ესადაგება ესტონეთსა და ლატვიას, მცირე ხარისხით - ლიეტუვას. რევოლუციის სიმბოლო გახდა ბალტიისპირეთის ხალხთა სიმღერა, რომელსაც მღეროდნენ მიტინგებზე და საბჭოთა ტანკების სიახლოვეს.

## რესურსები ინტერნეტში 
*A Lithuanian history, including information about Bloody Sunday
*Tallinn-Life: *A Brief Guide to the Estonian Singing Revolution*
*Aadu Jogiaas: Disturbing soviet transmissions in August 1991  Museum of Occupations
**The Singing Revolution*, US documentary film of the Estonian Singing Revolution
*General information about The Singing Revolution
*Washington Newsletter Baltic States Report 

კატეგორია:ესტონეთის ისტორია
კატეგორია:ლატვიის ისტორია
კატეგორია:ლიეტუვის ისტორია
კატეგორია:საბჭოთა ოკუპაციები
კატეგორია:სოციალისტური ბანაკი
იონ ანტონესკუ

**იონ ვიქტორ ანტონესკუ** (; დ. 2 ივნისი, 1882 — გ. 1 ივნისი, 1946) — რუმინეთის სახელმწიფო და სამხედრო მოღვაწე. მარშალი, პრემიერ-მინისტრი და კონდუკეტორი (ფიურერის ან დუჩეს ანალოგი )  1940-1944 წლებში.

დაიბადა ქალაქ პიტეშტში, მსხვილი მიწათმფლობელის ოჯახში. სწავლობდა საფრანგეთის სამხედრო სასწავლებელში და კოლეჯში. ბალკანეთის მეორე ომის დროს კავალერიის დივიზიის შტაბის უფროსია. მონაწილეობდა პირველ მსოფლიო ომში და უნგრეთის საბჭოთა რესპუბლიკის ინტერვენციაში 1919 წელს. ეკავა უმაღლესი თანამდებობები რუმინეთის არმიაში. 1923 წლიდან სამხედრო ატაშეა პარიზში, ხოლო 1926 წლიდან ლონდონში.

1940–1944 წლებში რუმინეთის პრემიერ-მინისტრი და კონდუკეტორია. ქვეყანას მართავდა ფაშისტური მეთოდებით და იყო ჰიტლერთან ალიანსში.

1944 წლის 24 მარტს საბჭოთა არმია შევიდა რუმინეთში. ამავე წლის აგვისტოში იასი-კიშინიოვის ოპერაციის შედეგად რუმინეთში დაიწყო აჯანყება ხელისუფლების წინააღმდეგ. 23 აგვისტოს მიჰაი I-მა გამოიძახა ანტონესკუ და მოსთხოვა ზავის დადება წითელ არმიასთან, რაზეც მან უარი განაცხადა, ამის შემდეგ ანტონ დიმიტრესკუმ იონ ანტონესკუ დააპატიმრა და 24 აგვისტოს რუმინეთმა ომიდან გასვლა გამოაცხადა. 1946 წლის 17 მაისს რუმინეთის სასამართლომ იონ ანტონესკუს სიკვდილი მიუსაჯა, 1 ივნისს განაჩენი შეასრულეს.

2006 წლის 5 დეკემბერს ბუქარესტის სააპელაციო სასამართლომ ნაწილობრივ მოახდინა ანტონესკუს რეაბილიტაცია. ადგილობრივი ნაციონალისტები და ნეოფაშისტები მას რუმინეთის ეროვნულ გმირად მიიჩნევენ.

## რესურსები ინტერნეტში 
* ანტონესკუს სიკვდილით დასჯა. კინოქრონიკა
* Биография Антонеску в интернет-проекте ХРОНОС

კატეგორია:რუმინეთის პრემიერ-მინისტრები
კატეგორია:დაბადებული 2 ივნისი
კატეგორია:დაბადებული 1882
კატეგორია:გარდაცვლილი  1 ივნისი
კატეგორია:გარდაცვლილი 1946
კატეგორია:მეორე მსოფლიო ომის პოლიტიკური ლიდერები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ადოლფი (იულიხისა და ბერგის ჰერცოგი)

**ადოლფ VII ფონ იულიხ-ბერგი** (; დ. დაახლ. 1370 — გ. 14 ივლისი, 1437, კიოლნი) — ბერგის ჰერცოგი 1408 წლიდან, იულიხის ჰერცოგი (**ადოლფ I**-ის სახელით) 1423 წლიდან. 1395—1402 წლებში იყო რავენსბერგის გრაფი. ადოლფი იყო ჰერცოგ ვილჰელმ I ფონ ბერგისა და მისი ცოლის, ანას, პფალცის კურფიურსტ რუპრეხტ II-ისა და გერმანიის მეფის, რუპრეხტ I-ის დის ქალიშვილის შვილი.

ადოლფის მამამ ბავშვობიდანვე ეჭვქვეშ დააყენა მისი მემკვიდრეობის საკითხი და 1395 წელს მხოლოდ მცირე ნაწილი — ვავენსბერგის საგრაფო დაუმტკიცა.

1403 წელს ადოლფი ღია ბრძოლაში ჩაერთო მამის წინააღმდეგ, დაატყვევა და რამდენიმე ხნით დააპატიმრა. ადოლფის წინააღმდეგ გამოვიდნენ მეზობელი მთავრები, რომლებმაც მხარს უჭერდა ბიძამისი — მეფე რუპრეხტი. შედეგად, შვილი დაემორჩილა მამას და 1408 მისგან მემკვიდრეობით მიიღო ბერგის საჰერცოგო.

1414—1416 წლებში ადოლფმა გაილაშქრა თავისი ძმის, კიოლნი არქიეპისკოპოს ვილჰელმის წინააღმდეგ, თუმცა მცდელობა წარუმატებელი აღმოჩნდა.

1401 წელს ადოლფი დაქორწინდა იოლანტა ბარზე. 1415 წელს, იოლანტას ძმას, ჰერცოგ ედუარდ III-ეს გარდაცვალების შემდეგ შვილი არ დარჩა, ადოლფს სურდა, რომ ბარის საჰერცოგო ტახტზე თავისი ვაჟი დაესვა. ის ჩაერთო რენე ანჟუელთან ომში, თუმცა 1422 წელს ტყვედ ჩავარდა. გასათავისუფლებლად დიდი გამოსასყიდი გადაიხადა და იძულებული გახდა უარი ეთქვა ბარის ტახტზე.

იოლანტა ფონ ბარი გარდაიცვალა 1421 წელს და 1430 წელს ადოლფმა ცოლად ელიზაბეტა ბავარიელი, ბავარია-მიუნჰენის ჰერცოგის, ერნსტის ქალიშვილი მოიყვანა. ამ ქორწინებიდან მას შვილები არ შესძენია.

1431 წელს გარდაიცვალა ადოლფის ერთად-ერთი მემკვიდრე — რუპრეხტი.

ადოლფი გარდაიცვალა 1437 წელს და დაკრძალეს ალთენბერგში. იულიხისა და ბერგის ჰერცოგი გახდა მისი ნათესავი — რავენსბერგის გრაფი გერჰარდი.

## ლიტერატურა
* *Karl Leopold Strauven.* Adolf, Herzog von Jülich. In: Allgemeine Deutsche Biographie (ADB). Band 1, Duncker & Humblot, Leipzig 1875, S. 96-98.
* *Henny Grüneisen.* Adolf I.. In: Neue Deutsche Biographie (NDB). Band 1, Duncker & Humblot, Berlin 1953, ISBN 3-428-00182-6, S. 80 (Digitalisat).

კატეგორია:ჰენგენბახები
კატეგორია:რავენსბერგის გრაფები
კატეგორია:ბერგის ჰერცოგები
კატეგორია:იულიხის ჰერცოგები
კატეგორია:XV საუკუნის ევროპის მმართველები
კატეგორია:დაბადებული   1370
კატეგორია:გარდაცვლილი 14 ივლისი
კატეგორია:გარდაცვლილი 1437
მერიემ უზერლი

**მერიემ საჰრა უზერლი** ( ) — თურქ-გერმანელი მსახიობი და მოდელი. მამამისი ჰუსეინი თურქია, ხოლო დედა — ურსულა გერმანელი.

## რესურსები ინტერნეტში 
* 

## სქოლიო 
კატეგორია:თურქი მსახიობები
კატეგორია:გერმანელი მსახიობები
კატეგორია:თურქი მოდელები
კატეგორია:გერმანელი მოდელები
კატეგორია:დაბადებული 12 აგვისტო
კატეგორია:დაბადებული 1983
კატეგორია:ცოცხალი ადამიანები
ჯოზეფ ბოუკაი

**ჯოზეფ ბოკაი** (დ. 30 ნოემბერი, 1944) — ლიბერიელი პოლიტიკოსი, ლიბერიის პრეზიდენტი 2024 წლის 22 იანვრიდან. 2006-2018 წლებში ლიბერიის ვიცე-პრეზიდენტი. 1983 წლიდან 1990 წლამდე ლიბერიის სოფლის მეურნეობის მინისტრი.

## რესურსები ინტერნეტში 
* იოზეფ ბოკაის ბიოგრაფია 
* პროფესორი იოზეფ ბოკაი 

კატეგორია:დაბადებული 30 ნოემბერი
კატეგორია:დაბადებული 1944
კატეგორია:ლიბერიის პრეზიდენტები
კატეგორია:ლიბერიის ვიცე-პრეზიდენტები
კატეგორია:ლიბერიელი ბაპტისტები
კატეგორია:ცოცხალი ადამიანები
ნოვი-სადი

**ნოვი-სადი** ( , , ) ასევე *უივიდეკი* () — ქალაქი სერბეთში, ვოევოდინას ავტონომიის დედაქალაქი. მნიშნველობით და მოსახლეობის რაოდენობით მეორე ქალაქი სერბეთში ბელგრადის შემდეგ. ერთ-ერთი უმნიშვნელოვანესი სამდინარო პორტი დუნაიზე.

## რესურსები ინტერნეტში
* Novi Sad - Official website  
* City assembly - Official website  
* Virtual tours through Novi Sad 
* serbija.info ნოვი-სადი  

კატეგორია:ვოევოდინას ქალაქები
ფიზიკურ-გეოგრაფიული ქვეყანა

**ფიზიკურ-გეოგრაფიული ქვეყანა** — ფიზიკურ-გეოგრაფიული დარაიონების ერთ-ერთი უმაღლესი ტაქსონომიური ერთეული. წარმოადგენს დიდ ტერიტორიას, რომელიც გეოგრაფიული მდებარეობისა და ბუნებრივი პირობების მიხედვით არის გამოყოფილი. იგი კონტინენტის ნაწილია, რომელსაც ახასიათებს ვრცელ ტერიტორიაზე ერთიანი გეოსტრუქტურა (მაგალითად, ფარები, ბაქნები და სხვა) ან სტრუქტურული ელემენტების კანონზომიერი შეთანაწყობა, უახლესი ტექტონიკური მოძრაობების საერთო ტენდენცია და ამის შედეგად მაკრორელიეფის ერთგვაროვნება (ვრცელი ვაკეები, ზეგნები, მთათა სისტემები და მათი კომბინაციები). გეოგრაფიული მდებარეობა განსაზღვრავს ფიზიკურ-გეოგრაფიული ქვეყნის ატმოსფერული პროცესებისა და მაკროკლიმატის საერთო ნიშნებს (ჰავის კონტინენტურობის ხარისხი და სხვა). გეომორფოლოგიური თვალსაზრისით განასხვავებენ ვაკიან, მთიან, მთისწინეთიან და მთათაშუა-ქვაბულიან ქვეყნებს. ფიზიკურ-გეოგრაფიული ქვეყნების მაგალითებია, კავკასია, აღმოსავლეთ ევროპის ვაკე, ატლასის მთები და სხვა.

## სქოლიო 
კატეგორია:ბუნებრივი ზონები და ბუნებრივი ტერიტორიული დაყოფა
კატეგორია:გეოგრაფიული ტერმინები
პელაიო

**პელაიო**  (, , ; დ. დაახლ. 690 — გ. 737) — ასტურიის სამეფოს პირველი მეფე. ქვეყანას მართავდა 718-737 წლებში.

მას შემდეგ, რაც ვესტგუთების მეფე როდერიკმა არაბებთან მარცხი განიცადა, მისმა ჯარმა ასტურიისკენ დაიხია. თავდაცვისათვის ასტურიის მთები, ხეობები და გამოქვაბულები საკმაოდ ხელსაყრელი აღმოჩნდა, ვესტგუთების ჯარები უკვე მზად იყვნენ არაბებისათვის გადამწყვეტი დარტყმა მიეყენებინათ. ამასობაში გარდაიცვალა როდერიკი და ახალ მეფედ პელაიო აირჩიეს. 

ასეთ რთულ სიტუაციაში ჩაიბარა ქვეყანა პელაიომ და თავდაპირველად წარმატებების მიღწევა გაუჭირდა, რადგანაც ჯარი საკმაოდ მცირე ჰყავდა. 714 წელს, არაბების მოახლოებისას პელაიომ პიკოს-დე-ეუროპის მთისწინეთისკენ დაიხია. აქ ისინი წარმატებით ებრძოდნენ მტერს. 718 წელს უკან დახეულმა პელაიომ კოვადონგის ხეობაში მტერს ბრძოლა გაუმართა.  არაბები დაამარცხეს და მათი მთავარსარდალი ალკამა ბრძოლაში მოკლეს. 

კოვადონგის ბრძოლაში გამარჯვებას დიდი მნიშვნელობა ჰქონდა. ამ ბრძოლით დაიწყო რეკონკისტა.  პელაიოს მმართველობის დასასრულს ასტურიამ აღმოსავლეთით ბასკები შემოიერთა, ხოლო დასავლეთით — გალისია.

## ოჯახი 
* მეუღლე: **გაუდიოსა**
** **ფავილა** (დაახლ. 715 — ივნისი 739), ასტურიის მეფე  737-739 წწ.
** **გერმესინდა** (დაახლ. 725 — ?); მეუღლე: ალფონსო I (დაახლ. 705—757), ასტურიის მეფე 739-757 წწ.

## იხილეთ აგრეთვე 
* ასტურიის სამეფო
* ასტურიის მეფეთა სია

## რესურსები ინტერნეტში 
* Asturias & Leon, kings

კატეგორია:გარდაცვლილი 737
კატეგორია:დამფუძნებელი მონარქები
დოქტორი ვინ (1996 წლის ფილმი)

**დოქტორი ვინ** () — ბრიტანულ-კანადურ-ამერიკული ფილმი, რომელიც წარმოადგენს სამეცნიერო ფანტასტიკური სატელევიზიო სერიალის Doctor Who-ს გაგრძელებას. ფილმი არის ტელეკომპანიების BBC Worldwide, Universal Studios, 20th Century Fox და Fox-ის ერთობლივი ნამუშევარი, რომლის პრემიერაც 1996 წლის 12 მაისს იყო კანადურ ტელეარხ CITV-DT-ზე (ედმონტონი, ალბერტა). 2 დღის შემდეგ აშშ-ში გაუშვეს Fox-ზე, 15 დღის შემდეგ კი გაერთიანებულ სამეფოში - BBC One-ზე. ასევე გავიდა რამდენიმე ქვეყნის კინოთეატრებშიც შეზღუდული დროით.

## რესურსები ინტერნეტში
*[Doctor Who (1996)](http://tardis.wikia.com/wiki/Doctor_Who_(1996)) ტარდისის ვიკიაზე
*
*The TV movie BBC Online-ზე
*Doctor Who (1996) დროის მოკლე ისტორიაზე
*ტექსტი Doctor Who (1996) Doctor Who-ს სახელმძღვანელოზე

### რეცენზიები
*Doctor Who-ს განხილვა, pagefillers.com
*Doctor Who: მტერი შიგნიდან, whoniverse.org

## სქოლიო 
კატეგორია:Doctor Who
კატეგორია:1996 წლის ფილმები
კატეგორია:ინგლისურენოვანი ფილმები
კატეგორია:სამეცნიერო ფანტასტიკური ფილმები
კატეგორია:Doctor Who
ფლორენციული ტრაგედია

**ფლორენციული ტრაგედია** — ოსკარ უაილდის დაუმთავრებელი პიესა. მასში ასახულია ვაჭართა კლასის აღზევება ფეოდალურ არისტოკრატიაზე.

## სიუჟეტი
სიმონე ვაჭარს ფულით ჰყავს შეძენილი მეუღლე ბიანკა. ბიანკა მოეწონება მდიდარ რაინდ გვიდოს. ბიანკასაც საპასუხო გრძნობა უჩნდება გვიდოს მიმართ. სავაჭროდ წასული სიმონე მოულოდნელად დაბრუნდება შინ და ნახავს გვიდოსა და ბიანკას. სიმონე გარეგნული სტუმართმოყვარეობით ხვდება გვიდოს, რომელიც არ მალავს, რომ ბიანკა მოეწონა. ვაჭარი თითქოს ხუმრობით გამოიწვევს გვიდოს ხმალში. ბიანკას სურს, რომ გვიდომ მოკლას სიმონე, მაგრამ ვაჭარი აჯობებს რაინდს. ბიანკა გაოცებულია ქმრის სიძლიერით, სიმონე კი თითქოს ხელახლა აღმოაჩენს ცოლის სილამაზეს.

## რესურსები ინტერნეტში
* A Florentine Tragedy and La Sainte Courtisane. *Librivox*

კატეგორია:ოსკარ უაილდის ნაწარმოებები
კატეგორია:პიესები
მანზალა

**მანზალა**, **მენზალა** ( ძველად — **ტანისი**) — დიდი მარილიანი ტბა ან ლაგუნა ჩრდილოეთ ეგვიპტეში. მოქცეულია მდინარე ნილოსის დელტის ჩრდილო-აღმოსავლეთ ნაწილში, მდინარე დუმიატის ტოტსა და სუეცის არხს შორის. შეერთებულია ხმელთაშუა ზღვასთან. მცირეწყლიანია. ფართობი დაახლოებით 1360 კმ². გადაჭიმულია 47 კმ-ზე, სიგანე 30 კმ. მანზალის აღმოსავლეთ ნაწილში გადის სუეცის არხი, დასავლეთით ქალაქებს დუმიატსა და ელ-მატარიას შორის, — მანზალის არხი, რომლის სიგრძე დაახლოებით 35 კმ აღწევს. განვითარებულია თევზჭერა.

## სქოლიო 
კატეგორია:ეგვიპტის ტბები
კატეგორია:ტბები ანბანის მიხედვით
BBC One

**BBC One** — ბრიტანული ტელერადიოკომპანია BBC-ის მთავარი ტელეარხი, რომელმაც მაუწყებლობა 1936 წლის 2 ნოემბერს დაიწყო BBC Television Service-ის სახელით და წარმოადგენდა პირველ რეგულარულ სატელევიზიო სერვისს მაღალი ხარისხის გამოსახულებით. 1960 წელს BBC TV დაერქვა, ხოლო 1964 წელს, როცა BBC-იმ კიდევ ერთი არხი, BBC2 გაუშვა, BBC TV ცნობილი გახდა, როგორც BBC1, ხოლო 1997 წლიდან ამჟამინდელი სახელით მოქმედებს.

არხის წლიური ბიუჯეტი დაახლოებით £1.14 მილიარდს შეადგენს. ამჟამად ის ყველაზე ყურებადი ტელეარხია გაერთიანებული სამეფოს მასშტაბით (მოსახლეობის დაახლოებით 22%) და წინ უსწრებს თავის ტრადიციულ კონკურენტს რეიტინგის საკითხში, ITV-ს. 

## რესურსები ინტერნეტში
*BBC One  BBC Online-ზე
*BBC One Service Licence BBC Trust, ივლისი 2009

## სქოლიო 
კატეგორია:სატელევიზიო არხები
კატეგორია:გაერთიანებული სამეფოს ტელეკომპანიები
კომედი არხი

**კომედი არხი** — ქართული იუმორისტული სატელევიზიო არხი. დაარსდა 2012 წლის 1 დეკემბერს. არხი დააფუძნა სატელევიზიო კომპანია რუსთავი 2-მა, რომელიც დღემდე კომედი არხის მფლობელია. თავდაპირველად არხი დაარსდა 2011 წლის მარტში *ახალი არხის* სახელწოდებით, თუმცა მოგვიანებით 2012 წლის 1 დეკემბრიდან რეკონსტრუქციის შემდეგ არხი განახლდა, არხს შეეცვალა სახელიც და ფორმატიც. 2018 წელს არხი დაიხურა, მაგრამ 2019 წლის 6 მაისს მაუწყებლობა განაახლა. თუმცა, არხმა მაუწყებლობის ფორმატი 2025 წლის 1 სექტემბერს სრულიად შეცვალა და არხზე ფილმები და რუსთავი 2 ის  გადაცემები  ჩაეშვა.

## გადაცემები 
* ნიკა არაბიძის ანეკდოტები
* 1ბექაბაიტი — გასართობი გადაცემა, რომელიც ეთერში იყო ყოველ ორშაბათს 20:30 წუთზე
* Comedy Kids — საბავშვო გადაცემა, რომელშიც ძირითადად მონაწილეობდნენ 6-14 წლის ასაკის ბავშვები. ეს ტელეპროექტი ეთერში იყო ყოველ შაბათ-კვირას.
* სიცილის ზონა
* პური ჭამა
* STAND UP SHOW
* მახე
* ქალთა სახეები
* Sparring შოუ
* სიცილი.ჯი
* Comedy შოუ
* გააცინე და მოიგე

## რესურსები ინტერნეტში 
* Facebook-ის გვერდი
* YouTube-ის გვერდი 
* Myvideo.GE-ის გვერდი

## სქოლიო
კატეგორია:საქართველოს ტელეკომპანიები
კატეგორია:რუსთავი 2
კატეგორია:კომედი არხი
კატეგორია:სატელევიზიო არხები
კატეგორია:ქართული სატელევიზიო არხები
პოსტმოდერნული ლიტერატურა

**პოსტმოდერნულ ლიტერატურას** — ლიტერატურა, რომელიც ძირითადად მეორე მსოფლიო ომის შემდგომ იწერება. პოსტმოდერნული ლიტერატურა მიიჩნევა რეაქციად განმანათლებლობის იდეებსა და მოდერნულ ლიტერატურაზე. 

პოსტმოდერნულ ლიტერატურას ახასიათებს სხვადასხვა ნარატიული ხერხები როგორიცაა *ფრაგმენტაცია*, *პარადოქსი*, *არასანდო მთხრობელი*, *არარეალისტური სიუჟეტი*, *პაროდია*. პოსტმოდერნისტი ავტორები არ აღიარებენ, რომ მათ ნაწარმოებებს მხოლოდ ერთი მნიშვნელობა და გაგება შეიძლება ჰქონდეს; ისინი ხაზს უსვამენ და წაახალისებენ მრავალგვარი საზრისისა და გაგების არსებობას, ზოგიერთ შემთხვევაში კი მიუთითებენ, რომ ტექსტი მთლიანად დაცლილია საზრისისაგან. 

პოსტმოდერნული ლიტერატურა გამოირჩევა იმითაც, რომ ის შლის საზღვრებს „მაღალ” და „დაბალ“ ლიტერატურას შორის, აგრეთვე განსხვავებებს სხვადასხვა ჟანრებსა და თხრობის ფორმებს შორის. შესაბამისად, პოსტმოდერნული ლიტერატურა აერთიანებს ელიტურ, ფილოსოფიურ ლიტერატურას და ე.წ. გასართობ, პოპულარულ ლიტერატურას და ესწრაფვის მოსპოს განსხვავებები მათ შორის. ამის გამოვლინებაა ის რომ პოსტმოდერნულ ლიტერატურაში ფართოდ გამოიყენება **პასტიში**. პასტიში წარმოადგენს მანამდე არსებული ტექსტებიდან, ჟანრებიდან თუ ლიტერატურული მიმდინარეობებიდან თემებისა და იდეების სესხებას და მათი დახმარებით ახალი ტექსტის შექმნას. პასტიშის გარდა, პოსტმოდერნული ლიტერატურის სტილისტურ მახასიათებლებს შორისაა *ინტერტექსტუალობა*, *მეტალიტერატურა*, *მაგიური რეალიზმი*, *მკითხველის ჩართულობა* და ა.შ. 

## რესურსები ინტერნეტში
* პოსტმოდერნული ლიტერატურა
* პოსტმოდერნიზმი

კატეგორია:პოსტმოდერნული ლიტერატურა
ვილჰელმი (იულიხ-ბერგის ჰერცოგი)

**ვილჰელმ ფონ იულიხ-ბერგი** (; დ. 9 იანვარი,1454 ან 1455 — გ. 6 სექტემბერი, 1511) — ბერგისა (**ვილჰელმ III**-ის სახელით) და იულიხის ჰერცოგი და რავენსბერგის გრაფი (**ვილჰელმ IV**-ის სახელით) 1475 წლიდან. ჰენგენბახების დინასტიის წარმომადგენელი. ვილჰელმი იყო ჰერცოგ გერჰარდისა და სოფია ფონ საქსენ-ლაუენბურგის შვილი. მამის გარდაცვალების შემდეგ მემკვიდრეობით მიიღო მისი ტიტულები და სამფლობელოები.

ვილჰელმი გარდაიცვალა 1511 წელს და მისი სიკვდილით შეწყდა იულიხის დინასტია. მისი მემკვიდრე გახდა იოჰანი, რომელმაც 1521 წელს ასევე მემკვიდრეობით მიიღო კლევის საჰერცოგო და მარკის საგრაფო.

## ოჯახი
1472 წელს ვილჰელმი დაქორწინდა გრაფინია ელიზაბეტა ფონ ნასაუ-საარბიუკენზე, თუმცა ის დაახლოებით 1478 წელს გარდაიცვალა.

1481 წელს ვილჰელმი კვლავ დაქორწინდა, ამჯერად უკვე სიბილა ფონ ბრანდენბურგზე. მათ ჰყავდათ ქალიშვილი მარია (1491—1543), რომელიც 1509 წელს გათხოვდა იოჰან III ფონ კლევზე.

## ლიტერატურა
* Hansjörg Laute: *Die Herrn von Berg. Auf den Spuren der Geschichte des Bergischen Landes (1101–1806)*. Boll, Solingen 1988, ISBN 3-9801918-0-X
* Wilhelm III.(Herzog von Jülich-Berg).Otto Reinhard Redlich. ADB.

კატეგორია:ბერგის ჰერცოგები
კატეგორია:იულიხის ჰერცოგები
კატეგორია:ჰენგენბახები
კატეგორია:დაბადებული  9 იანვარი 
კატეგორია:გარდაცვლილი 6 სექტემბერი
კატეგორია:გარდაცვლილი 1511
ვოლფგანგ ვილჰელმი (ნოიბურგის პფალცგრაფი)

მინი
**ვოლფგანგ ვილჰელმი** (; დ. 4 ნოემბერი, 1578, ნოიბურგი —  გ. 20 მარტი, 1653, დიუსელდორფი) — ნოიბურგის პფაცლგრაფი და იულიხ-ბერგის ჰერცოგი. ფილიპ ლუდვიგ ფონ პფალც-ნოიბურგისა და ანა ფონ იულიხ-კლევ-ბერგის შვილი.

ვოფლგანგმა კათოლიკობა მიიღო და კათოლიკური ლიგისა და ესპანეთის დახმარებით გახდა იულიხ-ბერგის მემკვიდრეობისთვის ომის (1609—1614) გამარჯვებული, რის შემდეგაც იულიხისა და ბერგის ჰერცოგის ტიტული მოიპოვა.

1615 წელს გახდა ოქროს საწმისის ორდენის კავალერი.

მინი|მარცხნივ|180პქ

ოცდაათწლიანი ომის დროს ვოლფგანგმა მკაცრი ნეიტრალიტეტის პოლიტიკა გაატარა, რისი წყალობითაც მისი სამფლობელოები არ დაუსუსტებია საომარ მოქმედებებს.

1636 წელს ვოლფგანგ ვილჰელმმა დედაქალაქი დიუსელდორფში გადაიტანა.

## ოჯახი
ვოლფგანგი სამჯერ იყო დაქორწინებული.
მისი პირველი ცოლი იყო (1613) მაგდალენა ბავარიელი.
* ვაჟი — ფილიპ ვილჰელმი, მომავალი ჰერცოგი და პფალცგრაფი.

მეორე ცოლი (1631) — ეკატერინა ელიზაბეტა შარლოტ ფონ პფალც-ცვაიბრიუკენი, პფაცლგრაფ იოჰან II-ის ქალიშვილი. მათი ორივე შვილი ახალგაზრდობაში დაიღუპა.

მესამე ცოლი (1651) — მარია ფრანცისკა, გრაფ ეჰონ VIII ფონ ფიურსტენბერგ-ჰაილიგენბერგის ქალიშვილი. შვილები არ ჰყოლიათ.

## რესურსები ინტერნეტში
* http://www.pfalz-neuburg-bibliographie.geschichte.lmu.de/ Pfalz-Neuburg-Bibliographie
* http://www.bayerische-bibliographie.de/cgi-bin/avanti/byb/detailsuche.pl?db=bybopac&searchmode=normal&max_dspl=200&index_zeilen=15&printapr=DEFAULT&register1=CLA&suchwert1=267000%20Wolfgang%20Wilhelm%20%26lt%3BPfalz-Neuburg%2C%20Pfalzgraf%26gt%3B&trunkiert1= Bayerische Bibliographie
* http://www.neusob.de/historischervereinneuburg/register%20zum%20neuburger%20kollektaneenblatt%202012_05_03.pdf Register zum Neuburger Kolektaneenblatt
* http://www.duesseldorf.de/stadtarchiv/inhalt/0_2_urkunden/0_2_1_132_0000.shtml  Eine von Wolfgang Wilhelm ausgestellte Urkunde

კატეგორია:ვიტელსბახები
კატეგორია:ოქროს საწმისის ორდენის კავალრები
კატეგორია:იულიხის ჰერცოგები
კატეგორია:ბერგის ჰერცოგები
კატეგორია:XVII საუკუნის ევროპის მმართველები
კატეგორია:დაბადებული 4 ნოემბერი
კატეგორია:დაბადებული 1578
კატეგორია:გარდაცვლილი  20 მარტი
კატეგორია:გარდაცვლილი 1653
პეფსინი

**პეფსინი** ( — საჭმლის მონელება) — ჰიდროლაზების კლასის (ფკ 3.4.23.1) პროტეოლიტური ფერმენტი, რომელსაც გამოიმუშავებს კუჭის ლორწოვანი გარსის მთავარი უჯრედები, ახორციელებს საკვების ცილების დაშლას პეპტიდებამდე. პეფსინი არსებობს თევზების უმეტესობის, ძუძუმწოვრების, ფრინველების და ქვეწარმავლების კუჭის წვენში.

აღმოაჩინა თეოდორ შვანმა 1836 წელს. ჯონ ნორტროპმა 1930 წელს იგი კრისტალური სახით მიიღო.

## რესურსები ინტერნეტში 
* *Коротько Г. Ф.* Желудочное пищеварение. Краснодар, 2007, — 256 с ISBN 5-93730-003-3.
* *Коротько Г. Ф.* Желудочное пищеварение в технологическом ракурсе. — Кубанский научный медицинский вестник. 2006, № 7-8 (88-89), с. 17-22.
* Справочник «Медицинские препараты».

კატეგორია:ფერმენტები
ფილოსტრატო

**ფილოსტრატო** () — ჯოვანი ბოკაჩოს პოემა. დაწერილია ხალხური ოქტავით და მიძღვნილია ბოკაჩოს სატრფო ფიამეტასადმი. შინაარსად აღებულია ტროას ომის ერთი ეპიზოდი. მასში ბევრია ავტობიოგრაფიული მომენტი. მთავარი გმირებიდან ტროილი განასახიერებს ბოკაჩოს, ხოლო გრიზეიდა — ფიამეტას. პოემა შემდეგ დაამუშავეს ჩოსერმა და შექსპირმა „ტროილი და კრესიდას“ სახელით.

## სიუჟეტი
პრიამოსის შვილი ტროილი გრიზეიდას მიჯნურია. გრიზეიდა ახალგაზრდა, ლამაზი, წარჩინებული და უშვილო ქვრივია. ის ასე მსჯელობს: რად არ შევიყვარო ვინმე, თუ ვინმეს შევუყვარდებიო? თუ ეს ეწინააღმდეგება პატიოსნებას, არ გავამჟღავნებ, აბა ვის რად ვუნდივარ ბებრუცუნაო. გრიზეიდას მამა კალხანტი ბერძნების ბანაკშია და მოითხოვს ტროელთაგან თავისი ქალის დაბრუნებას. გრიზეიდა ბერძენთა ბანაკში მიჰყვას დიომედეს, რომელსაც ქალი შეუყვარდება. გრიზეიდა დანებდება მას. გრიზეიდა აღარ ნახულობს ტროილს, რომელიც მიხვდება ღალატს და ეძებს შემთხვევას შურისძიებისთვის. ტროილი რამდენიმეჯერ შეებრძოლება კიდეც დიომიდეს, მაგრამ აქილევსი კლავს ტროილს.

## ლიტერატურა
**გ. ახვლედიანი*, „ჯოვანი ბოკაჩოს ცხოვრება და შემოქმედება“ // დეკამერონი, „საბჭოთა საქართველო“, თბილისი 1970 წ.

კატეგორია:იტალიური პოემები
კატეგორია:ჯოვანი ბოკაჩოს ნაწარმოებები
როზალინდ ფრანკლინი

**როზალინდ ფრანკლინი** () (დ. 25 ივლისი 1920 — გ. 16 აპრილი 1958) — ინგლისელი ბიოფიზიკოსი და მეცნიერი-რენტგენოგრაფი, შეისწავლიდა დნმ-ის სტრუქტურას.

როზალინდ ფრანკლინი უმეტესწილად ცნობილია დნმ-ის სტრუქტურის რენტგენოგრამების მიღებაზე მუშაობით. მის მიერ გაკეთებული სურათები გამოირჩეოდა განსაკუთრებული სიმკვეთრით. ზოგიერთი ცნობით, ამ რენტგენოგრამებმა მნიშვნელოვანი როლი ითამაშეს დნმ-ის სტრუქტურის შესახებ დასკვნების გაკეთებაზე, რაც მოახერხეს კემბრიჯის უნივერსიტეტის კავენდიშის ლაბორატორიაში მომუშავე ჯეიმზ უოტსონმა და ფრენსის კრიკმა. ეს ნამუშევრები მოგვიანებით გამოქვეყნდა ჟურნალში „Nature“.

## რესურსები ინტერნეტში 
* ჯანმრთელობის სამყარო. როზალინდ ფრანკლინი — ქალბატონი, რომელმაც დნმ აღმოაჩინა. 

## სქოლიო
კატეგორია:დაბადებული 1920
კატეგორია:გარდაცვლილი 1958
კატეგორია:ინგლისელი ბიოლოგები
კატეგორია:ინგლისელი ქიმიკოსები
კატეგორია:ბრიტანელი ბიოფიზიკოსები
ტრანსლაცია (ბიოლოგია)

**ტრანსლაცია** (-დან — თარგმანი) — ამინომჟავებისგან ინფორმაციულ (მატრიცულ) რნმ-ზე (ი-რნმ, მ-რნმ) ცილების სინთეზის პროცესი. ახორციელებს რიბოსომა. ტრანსლაცია წარმოადგენს გენეტიკური ინფორმაციის რეალიზაციის ფინალურ სტადიას.

## ლიტერატურა 
* 

კატეგორია:ცილის ბიოსინთეზი
გიორგი ბეგაშვილი

**გიორგი ბეგაშვილი** (დ. 12 თებერვალი, 1991, საჩხერე) — ქართველი ფეხბურთელი, გორის „დილას“ მეკარე.

## ტიტულები 
* საქართველოს ჩემპიონი (1): 2015-16
* საქართველოს თასის გამარჯვებული (1): 2015-16
* საქართველოს სუპერთასის გამარჯვებული (1): 2015-16
* საქართველოს სუპერთასის ფინალისტი: 2011-12

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 12 თებერვალი
კატეგორია:დაბადებული 1991
კატეგორია:ქართველი ფეხბურთელები
კატეგორია:საჩხერის ჩიხურას ფეხბურთელები
კატეგორია:გაგრას ფეხბურთელები
კატეგორია:მარტვილის მერანის ფეხბურთელები
კატეგორია:სამტრედიის ფეხბურთელები
კატეგორია:თბილისის დინამოს ფეხბურთელები
კატეგორია:გორის დილას ფეხბურთელები
კატეგორია:საჩხერის მუნიციპალიტეტში დაბადებულები
გ
Given to Fly (ალბომი)

***Given To Fly*** — შვედი პოპ მომღერალ Ola-ს სადებიუტო სტუდიური ალბომი. გამოიცა 2006 წლის ინვისში და გამოშვებისთანავე დაიკავა პირველი ადგილი შვედეთის ალბომების ჩარტში.

## სიმღერების სია
#Rain (3:47)
#Cops Come Knocking (3:42)
#How We Do It (3:53)
#Given to Fly (4:03)
#Till the End (3:21)
#Everything I Am (4:10)
#Invincible (3:30)
#My Home (3:23)
#I Could Be Him (3:31)
#Time to Let You Go (3:43)
#Brothers (3:47)
#Go Go Sweden (3:32)

## ჩარტები
## სქოლიო
კატეგორია:ულა სვენსონის ალბომები
კატეგორია:2006 წლის სადებიუტო ალბომები
თურქული ანგორა

მინიატიურა|მარჯვნივ|თურქული ანგორა სხვადასხვა ფერის თვალებით
**თურქული ანგორა**  (, *ანკარის კატა*) — შინაური კატის ჯიში. თურქული ანგორა წარმოადგენს კატის ერთ-ერთ უძველეს ბუნებრივ ჯიშს. წარმოშობის ადგილია ცენტრალური თურქეთი, ანკარას რეგიონი (ისტორიულად ცნობილი, როგორც ანგორა). 

ჯიშის შესახებ ცნობები ჯერ კიდევ 1600-იან წლებში არსებობდა. ზოგჯერ მას უბრალოდ ანგორას ან ანკარის კატას უწოდებენ.

## რესურსები ინტერნეტში
* ნამდვილი თურქული ანგორა
* თურქული ანგორას კატები 
* გრძელბეწვიანი კატები

კატეგორია:კატის ჯიშები